Efter weekendens voldsomme stormvejr med både Dagmar og Egons færd over Nordjylland, kan en ny, hård omgang blæsevejr være på vej. Ifølge DMI er det et stormlavtryk nordvest for Skotland, der i løbet af natten til fredag bevæger sig frem mod Sydvestnorge, som giver kuling fra syd i Danmark i dag. I nat ventes vinden at tiltage til stormende kuling med vindstød af stormstyrke. Varslingen om vindstød af stormstyrke gælder fra midnat og frem til klokken ni i morgen tidlig, hvor vindstødene kan nå op på 29 meter i sekunder. Stormvarslingen har fået Stena Saga til at aflyse to færgeafgange. Afgangen fra Oslo torsdag klokken 19, og fredagens afgang fra Frederikshavn klokken 9 er begge aflyst på grund af det varslede blæsevejr.
En ny storm er på vej mod den jyske vestkyst. Færgeafgange er allerede aflyst.